ونزوئلا دولت باشقانی نیکولا مادورو،آمریکا‌نین پرزیدنتی دونالد ترامپ‌ین اؤلکه‌سینی یئنه نیظامی موداخیله ایله تهدید ائتدیگینی بیل‌دیره‌رک،
" توم دونیانین وحدتینی ایستییرم." دئدی.
باشکند کاراکاسداکی پرزیدنت سارایی میرافلورس‌ده، دولت باشقان معاوینی دلسی رودریگوز و اکینچیلیک و تورپاق ناظیری ویلمار کاسترو اسوتلدو ایله اؤلکه‌نین موختلیف بؤلگه‌لرین‌دکی اکینچی و حیواندارلیق پروژه‌لرینی جان‌لی باغلانتی‌لارلا نظارت ائدن مادورو، بورادا گونده‌لیگه دایر بیانات‌لار وئردی.
ترامپ‌ین، اؤزونه یؤنلدیلن "ونزوئلایا نیظامی حلّین احتیمال ایچینده اولوب اولمادیغی" سوالینا، "بیر چوخ حلّ یولو تکلیفی وار. بوتون واریانت‌لاری قیمتلن‌دیریریک." شکلینده جواب وئردیگینی بیل‌دیرن مادورو،
" آمریکا پرزیدنتی ونزوئلا یئنه نیظامی موداخیله ایله تهدید ائدیب. بوتون دونیانین وحدتینی ایستییرم." ایفاده‌سینی ایستیفاده ائتدی.
آمریکانین "ونزوئلانی کونترول ائتمک تلاشی" قارشی‌سیندا خالقین تاریخی بیر قهرمان‌لیقلا مقاومت گؤستردیگینی دیله گتیرن مادورو، نه اولورسا اولسون، ونزوئلایا حؤرمت گؤستریلمه‌سینی تامین ائده‌جک‌لرینی سؤیله‌دی.
مادورو،
" بیز کیمسه‌نین کؤله‌سی، دیلنچی‌سی، خیدمتچی‌سی دئییلیک. بیز، آزاد قادین و کیشی‌لریک. ایچیمیزده گزدیردیگیمیز بو لیاقت بیزیم ان بؤیوک ایستگیمیز و حیسیمیزدیر." دئدی.
